เรื่องร้องเรียน: ถนนเพิ่งทำเสร็จเมื่อ3-4วันที่ผ่านมาเริ่มกางผ้าใบขายของลงถนนกันแล้วช่วยจัดการคอบคุมแต่แรกๆเดี๋ยวจะกลับไปสภาพเหมือนเดิมอีก
การดำเนินการของเจ้าหน้าที่: วันศุกร์ที่ 6 ตุลาคม 2566 เจ้าหน้าที่เทศกิจ ชุดสายตรวจ 254 ตรวจสอบเหตุร้องทุกข์ กรณีมีการตั้งวางและจำหน่ายสินค้าลุกล้ำที่สาธารณะ บริเวณซอยสมเด็จพระเจ้าตากสิน 19-21 เจ้าหน้าที่ขอรายงานผลการดำเนินการดังนี้ - เจ้าหน้าที่ได้ดำเนินการประชาสัมพันธ์ผู้ประกอบการค้าและเจ้าของอาคาร มิให้จำหน่ายสินค้าและตั้งวางสิ่งของต่าง ๆ บนทางสาธารณะ เนื่องจากมีความผิดตามมาตรา 39, 20(1) (2) (3) แห่งพระราชบัญญัติรักษาความสะอาดและความเป็นระเรียบเรียบร้อยของบ้านเมือง พ.ศ.2535 โดยขอให้ผู้ประกอบการค้าและเจ้าของอาคารเคลื่อนย้ายสิ่งของและการจำหน่ายสินค้าเข้าไปอยู่ในแนวในของอาคาร - เนื่องจากโครงการการวางท่อดังกล่าว ยังไม่ได้ทำการปรับพื้นหน้าอาคารให้อยู่ในสภาพที่พร้อมใช้พื้นที่ได้ปกติ ทางผู้ประกอบการค้าและเจ้าของอาคารจึงขอความอนุเคราะห์ขอให้ทางโครงการปรับปรุงหน้าอาคารให้แล้วเสร็จก่อน ก็พร้อมจะดำเนินการแก้ไขให้ถูกต้อง - หลังจากการปรับปรุงแนวในอาคารเรียบร้อยแล้ว เจ้าหน้าที่จะดำเนินการตามอำนาจหน้าที่โดยเคร่งครัดต่อไปค่ะ
ความเห็นของผู้แจ้ง: ขอบคุณเจ้าหน้าที่ทุกท่านที่ปฎิบัติหน้าที่จัดระเบียบสังคมให้เรียบร้อย
พื้นที่: แขวงสำเหร่ เขตธนบุรี กรุงเทพมหานคร